คือเป็นซิฟิลิสอยู่ กำลังรักษา แล้วได้ไปอุ้มหลาน หลานเอามือมาโดนน้ำลายในปาก อยากจะทราบว่าหลานจะมีโอกาสติดเชื้อจากเราไหม ถ้าหลานเอามือเข้าปาก (หลานพึ่งจะประมาณ 8 เดือน) แต่หลานไม่ได้มีแผลอะไรเลยทั้งสิ้น และในปากเราก็ไม่ได้มีแผลอะไรเลย เชื้อจะติดต่อผ่านน้ำลายไหม
สวัสดีค่ะ การติดโรคซิฟิลิส จะติดจากการสัมผัสกับรอยโรค (แผลริมแข็ง) ของซิฟิลิสในระยะที่ 1 โดยตรง ดังนั้น จึงติดจากการมีเพศสัมพันธ์ ทั้งทางช่องคลอด ทวารหนัก และการทำออรัลเซ็กส์แต่เมื่อผู้ติดเชื้อเข้าสู่ระยะที่ 2 เชื้อซิฟิลิสจะเข้าไปอยู่ตามต่อมน้ำ เหลืองทั่วร่างกายและเข้าไปสู่กระแสเลือด รวมทั้งกระจายไปตามอวัยวะต่างๆของร่างกาย และจะทำให้เกิดผื่นขึ้นตามร่างกายหรือเรียกว่า ระยะออกดอก ผู้ป่วยในระยะนี้ จะสามารถแพร่เชื้อได้ โดยติดจากการสัมผัสกับน้ำเหลืองที่ออกมากับผื่นที่ผิวหนัง หรือติดต่อจากการรับเลือดนอกจากนี้ ยังพบการติดต่อจากหญิงตั้งครรภ์ที่มีเชื้อไปสู่ทารกในครรภ์ด้วยส่วนการที่หลานใช้มือไปโดนน้ำลายในปาก ไม่ได้ทำให้ติดเชื้อซิฟิลิสแต่อย่างใดค่ะ